אמיר כהן

אמיר כהן (נולד ב-1970) הוא קצין משטרה בדרגת ניצב המכהן כמפקד מחוז דרום.

ביוגרפיה
כהן גדל בשיכון ד' בטבריה. ב-1988 התגייס לשירות חובה במשמר הגבול. פיקד על יחידת אלון במג"ב צפון והוביל מבצע שהביא לחשיפת חוליית הטרור שביצעה את רצח אולג שייחט ופיגועים נוספים. פיקד על מתקן ביטחוני (מתקן 302) באבטחת משמר הגבול, אחר כך שימש מפקד פלוגה מ"א (יסמ"ג יהודה) במג"ב איו"ש. בתפקידיו הבאים שימש מפקד גדוד במג"ב עוטף ירושלים, סגן מפקד מג"ב צפון וקצין המבצעים של משמר הגבול. בספטמבר 2015 מונה למפקד מרחב נתב"ג וב-2018 מונה לסגן ראש אגף ההדרכה.

בפברואר 2021 מונה למפקד מג"ב בדרגת ניצב. ביוני 2023 נקבע כי בתפקידו הבא יכהן כמפקד מחוז דרום. גר באזור הכינרת והעתיק את מגוריו לעיר שדרות בספטמבר 2023.

ב-7 באוקטובר הכריז על "פרש פלשת", קוד שעליו הכריזו לראשונה במחוז הדרומי, להקפצת כוחות המשטרה והצבא בעקבות חדירת מחבלים ואירוע רב זירתי. זאת בעקבות מתקפת הפתע של חמאס על ישראל. השתתף ונפצע בקרב שדרות.

כהן בעל תואר ראשון במדעי החברה, תואר שני במנהל עסקים ובוגר המכללה לביטחון לאומי.

קישורים חיצוניים

הערות שוליים

מפקדי משמר הגבול
ניצבי משטרת ישראל
מנחמיה: אישים
ישראלים שנולדו ב-1970